“குழந்தைகள் பயிலும் பாடங்கள் அனைத்தும் ஒன்றுக்கொன்று தொடர்புள்ளவையாகவும் வாழ்வில் பயன்படுத்தக்கூடியவையாக இருப்பதையும் நான் கண்டேன்” என்னும் அனுசுயா தொடர்ந்து, “உதாரணமாக, முதல் வகுப்பில் அவர்கள் வடிவங்களை முப்பரிமாண படங்களாக வரையக் கற்கின்றனர். தொடர்ந்து வரும், கலைக்கான வகுப்பில் அந்த படங்களுக்கு வண்ணம் பூசுகின்றனர். அதன் பின்னான கணக்கு வகுப்பில் வடிவங்களின் பரப்பு, சுற்றளவு ஆகிய கணக்குகளை பயில்கின்றனர். பின்னர், தோட்டக்கலை வகுப்பில், பயின்ற பரப்பு மற்றும் சுற்றளவு கணக்குகளை கொண்டு, காய்கறி விளைவிக்க விதை நடுகிறார்கள். சமையல் வகுப்பில், அவர்கள் வளர்த்த காய்கறிகளை அவர்களே எடை போடுகிறார்கள். வேதியியல் வகுப்பில் உரங்களை எப்படி உருவாக்குவதென கற்கிறார்கள். வாழ்க்கையை பகுதிப்பகுதியாக விருப்பத்துக்கேற்றார்போல் பிரிக்க முடியாது. ஒன்றொடொன்று தொடர்பு கொண்டே வாழ்வு இயங்கும். இதைத்தான் இங்கிருக்கும் கல்விமுறையும் பிரதிபலிக்கிறது.” எனச் சொல்லி முடிக்கிறார் அவர்.